
Tres anys de presó per a la conductora que va causar un mort al B/Vicicrucis
La sentència apunta que l'acusada, veïna de Banyoles, va actuar amb total menyspreu a les normes de circulació
El jutjat penal número 3 de Girona ha condemnat a tres anys de presó i cinc anys de privació de conduir a la veïna de Banyoles que la matinada del 30 d'agost del 2009 va causar la mort d'Àlex Fernández, un noi que anava de paquet en una bicicleta, tot participant en el que anomenaven B/Vicicrucis, una bicicletada nocturna que consistia a recórrer els carrers de Banyoles, de bar en bar, en bicicleta. La magistrada Raquel Martínez considera que l’acusada és autora d'un delicte de conducció sota la influència de les begudes alcohòliques en concurs amb un delicte d'homicidi imprudent. La sentència exposa que va actuar amb un menyspreu total a les normes de circulació, no només pe...

